PolyAgent/wiki_georgian_en_parallel_20231101 huggingface dataset:
ევროპული სკოლა

ევროპული სკოლა — თბილისის კერძო საშუალო სკოლა.
განათლება
ინფორმაციული და საკომუნიკაციო ტექნოლოგიების დახმარებით სხვადასხვა სასწავლო დისციპლინაში ცოდნის გაღრმავების მიზნით, ევროპული სკოლის მოსწავლეები საბავშვო ბაღიდან ეუფლებიან ინფორმაციული და საკომუნიკაციო ტექნოლოგიების ინტრუმენტების გამოყენებას. ეს პროცესი უწყვეტად გაგრძელდება XII კლასის ჩათვლით; ამასთან, სკოლაში სისტემატურად მიმდინარეობს პედაგოგების გადამზადება, ტექნიკის განახლება, სასწავლო პროგრამების, მასალებისა და სასწავლო კურსების მომზადება, ისტ-ის სასწვლო გეგმის რეალიზება ყველა ცალკეულ საგანში.
ევროპული სკოლის მოსწავლეთა განკარგულებაშია სამუსიკო და ხელოვნების სტუდიები, თანამედროვე და ხალხური სიმღერისა და ცეკვის ანსამბლები, სატელევიზიო სტუდია, საბავშვო თეატრი, სპორტული სექციები შესაბამისი ბაზით (დიდი სპორტული დარბაზი, ჩოგბურთის, ფეხბურთის და კალათბურთის მოედნები).
სწავლების ხარისხის კონტროლი
სკოლის ცხოვრებაში საინეტერესო სიახლეა "სწავლების ინოვაციური მეთოდების ლაბორატორია", რომელიც შეიმუშავებს რეკომენდაციებს ახალი მეთოდიკების და ტექნოლოგიების გამოყენებით სწავლების სისტემის შემდგომი სრულყოფისათვის.
საგაკვეთილო პროცესის უკეთ ორგანიზებისა და სამუშაო დროის ეფექტურად გამოყენების მიზნით, დავალებები, მოსწავლეთა აკადემიური მოსწრება, მოსწავლეთა შემოქმედებითი წარმატებები ყოველდღიურად ფიქსირდება სკოლის ვებ-გვერდის ელექტრონულ ჟურნალში.
სასკოლო ვებ-გვერდის მეშვეობით მშობელს საშუალება აქვს მუდმივი კავშირი იქონიოს სკოლასთან და ელექტრონული დღიურით ოპერატიულად მიიღოს სრული ინფორმაცია შვილის აკადემიური მოსწრებისა და შემოქმედებითი წარმატებების შესახებ. თავის მხრივ, სკოლაც იყენებს არსებულ შესაძლებლობას უშუალო კონტაქტი დაამყაროს მშობლებთან, ხოლო ოპერატიული საჭიროებისას იმოქმედებს SMS შეტყობინების სისტემა.
უსაფრთხოება და ჯანმრთელობის დაცვა
სკოლის ერთ-ერთი საზრუნავია მოსწავლეთა და თანამშრომელთა ჯანმრთელობის მდგომარეობის უწყვეტი კონტროლი. სკოლაში ასევე ფუნქციონირებს ფსიქოლოგიური სამსახური და ლოგოპედური კაბინეტი. სწავლისთვის შესაფერის გარემოს და მოსწავლეთა უსაფრთხოებას უზრუნველყოფს დაცვის საგანგებო სამსახური და 42 ვიდეოთვალი.
ასისტენტის ინსტიტუტი
ასისტენტებად, ანუ კლასის დამრიგებლების თამნაშემწეებად მოწვეულნი არიან და მუშაობენ თბილისის სხვადასხვა უმაღლესი სასწავლებლების დამამთავრებელი კურსის სტუდენტები, რომელთაც ევალებათ თითოეულ მოსწავლეზე ზრუნვა, დახმარება აღმზრდელობით და სასწავლო პროცესში, დისციპლინის და წესრიგის დაცვა.
სულ ევროპულ სკოლაში მუშაობს 162 თანამშრომელი. თითოეული მათგანი ემსახურება მოსწავლეთა განათლების, აღზრდის, კვებისა, თუ უსაფრთხოების დაცვის საქმეს.
სკოლის ტელევიზია
სკოლაში ფუნქციონირებს სატელევიზო სტუდია „ESTV“. მოსწავლეები ეუფლებიან ჟურნალისტის, რეჟისორის, ოპერატორის პროფესიას, აუდიტორიასთან ურთიერთობის, კამერასთან მუშაობის უნარ-ჩვევებს. მათ მიერ მომზადებული სიუჟეტები, რეპორტაჟები გადაიცემა დილისა და საღმოს ეთერში. სასკოლო გადაცემებს გააჩნია საგანმანათლებლო-შემეცნებითი დატვირთვა და გადაიცემა სკოლის საკაბელო სატელევიზიო ქსელით.
რესურსები ინტერნეტში
ოფიციალური საიტი
თბილისის სკოლები
კოფრჩხილა

კოფრჩხილა — მრავალ, ორ- ან ერთწლოვან ბალახოვან მცენარეთა გვარი ქოლგოსანთა ოჯახისა.
გვარში ერთადერთი (ძველი კლასიფიკაციებით 4–5) სახეობაა — ჩვეულებრივი კოფრჩხილა (Falcaria vulgaris). გავრცელებულია ევრაზიის ზომიერ სარტყელში და ჩრდილოეთ აფრიკაში. გვხვდება საქართველოშიც. 20–60 სმ სიმაღლის ორწლოვანი ბალახია. გვხვდება მშრალ მდელოზე, ქვიან ფერდობზე, ტყის პირზე, ველზე, გზის პირზე. ნათესების (ძირითადად საგაზაფხულო კულტურების) სარეველაა. ნორჩ ფოთლებს ხარშავენ და საკაზმად ან მხალად იყენებენ, ამწნილებენ.
ლიტერატურა
სქოლიო
Qırmızı Şəfəq

Qırmızı Şəfəq is a village in the municipality of Yenikənd in the Neftchala Rayon of Azerbaijan.
References
Populated places in Neftchala District
პოცალო

პოცალო — კომუნა იტალიაში, სიცილიის რეგიონში. ექვემდებარება რაგუზის პროვინციის ადმინისტრაციას. მოსახლეობა 18377 ადამიანი. ფართობი 14.94 კმ². სატელეფონო კოდი — 0932, საფოსტო ინდექსი — 97016.
რესურსები ინტერნეტში
სტატისტიკის ეროვნული ინსტიტუტი
სტატისტიკის ეროვნული ინსტიტუტი
რაგუზის პროვინციის კომუნები
ტუმუკ-უმაკი

ტუმუკ-უმაკი — მთათა სისტემა სამხრეთ ამერიკაში, გადაჭიმულია დაახლოებით 120 კილომეტრის სიგრძეზე ბრაზილიის, სურინამისა და საფრანგეთის გვიანის სამხრეთ საზღვართან. აპალამის და ვაიანას ხალხების ენაზე Tumucumaque ნიშნავს: „კლდეები, რომლებიც შამანებსა და სულებს შორის ბრძოლის სიმბოლოა“. ქედი თითქმის მიუდგომელია.
მდინარეები მარონი და ოიაროკი სათავეს ტუმუკ-უმაკის მთებში იღებენ. მარონი ქმნის საზღვარს სურინამსა და ფრანგულ გვიანას შორის, ხოლო ოიაროკი ბრაზილიასა და ფრანგულ გვიანას შორის.
ტუმუკ-უმაკის მთები არის ტუმუკუმაქუს ნაწილი, რომელიც თავის მხრივ შედის გვიანას მთიანეთში. გეოგრაფიულად ისინი ყოფენ ამაზონის აუზს და ატლანტის სანაპიროს. ტუმუკ-უმაკის პლატო დაფარულია ტყეებით.
ბრაზილიაში ტუმუკუმაკუს ეროვნული პარკი მოიცავს ტუმუკ-უმაკის მთიან ტერიტორიას, პარასა და ამაპას შტატებში. ეს არის ბრაზილიის უდიდესი ეროვნული პარკი და ტროპიკული ტყეების მსოფლიოში ყველაზე დიდი დაცული ტერიტორია. უმაღლესი მწვერვალი არის 701 მეტრის სიმაღლის, რომელიც მდებარეობს ამაპას შტატში.
ფრანგული ფილმს Tumuc Humac (გადაღებული 1970-ში, რეჟისორი ჟან-მარი პერიერი), სახელი ეწოდა ამ მთების პატივსაცემად.
რესურსები ინტერნეტში
გაიანას ქედი
სქოლიო
ბრაზილიის ქედები
სურინამის ქედები
კაზანკა (ბლაგოვეშჩენსკის რაიონი)

კაზანკა (ბლაგოვეშჩენსკის რაიონი)
კაზანკა — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.
2010 წლის მონაცემებით, სოფელში ცხოვრობს 40 ადამიანი. რაიონულ ცენტრ ბლაგოვეშჩენსკიდან დაშორებულია 42 კილომეტრით. უახლოესი რკინიგზის სადგურია ზაგოროდნაია, რომელიც დაშორებულია 65 კმ-ით.
2002 წლის აღწერის მიხედვით, მოსახლეობის უმრავლესობას რუსები (45 %) და მარიელები (35%) შეადგენენ.
რესურსები ინტერნეტში
Совет муниципальных образований Республики Башкортостан.
სქოლიო
ბლაგოვეშჩენსკის რაიონის სოფლები
თაველი

თაველი ცრუ თავთავი — მრავალი მარცვლოვნის (ტიმოთელა, მელაკუდა და სხვა) ყვავილედი. წააგავს რთულ თავთავს, თუმცა ნამდვილი საგველაა და შედგება თავთუნების ძალიან მოკლე და მჭიდროდ შეჯგუფებული ტოტებისაგან.
ლიტერატურა
მცენარეთა მორფოლოგია
Camponotus ulvarum

Camponotus ulvarum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
წმინდა ფილუმენი

წმინდა ფილუმენი — მართლმადიდებელი ეკლესიის წმინდანი, ხსენების დღე არის ძველი სტილით 29 ნოემბერი, ახალი სტილით — 12 დეკემბერი.
წმინდა მოწამე ფილუმენი გალატიის ანკვირიაში ცხოვრობდა და პურის გაყიდვით ირჩენდა თავს. როდესაც იმპერატორმა ავრელიანემ (270-275) ქრისტიანთა დევნა დაიწყო, მოწინააღმდეგეებმა მმართველ ფელიქსთან დაასმინეს — ქრისტეს აღიარებსო. სამსჯავროს წინაშე წარმდგარმა ფილუმენმა არ უარყო ჭეშმარიტი ღმერთი, რისთვისაც საშინლად აწამეს მანამ, სანამ, სისხლისაგან დაცლილი არ გარდაიცვალა. ეს მოხდა 274 წელს.
ლიტერატურა
„წმიდანთა ცხოვრება“, ტომი IV, თბილისი, 2003
რესურსები ინტერნეტში
წმიდა მოწამე ფილუმენი
III საუკუნის ქრისტიანი წმინდანები
გარდაცვლილი 274
აღაიანის თემი

აღაიანის თემი — თემი საქართველოში, შიდა ქართლის მხარის კასპის მუნიციპალიტეტში. თემში შედის 3 სოფელი: აღაიანი, საქადაგიანო, ხიდისყური. თემის ცენტრია სოფელი აღაიანი. 2002 წლის აღწერის მონაცემებით თემის საერთო მოსახლეობაა 3710 ადამიანი. ტერიტორიული ორგანოს რწმუნებული ოთარ სეფიაშვილი.
სქოლიო
კასპის მუნიციპალიტეტის თემები
ესტელია

ესტელია — ქალაქი და მუნიციპალიტეტი ესპანეთში, შედის ნავარის პროვინციის ესტელია-ორიენტალის კომარკის შემადგენლობაში. ფართობი — 15 კმ². მოსახლეობა — 13 991 კაცი (2020 წ.).
იხილეთ აგრეთვე
ნავარის მუნიციპალიტეტები
რესურსები ინტერნეტში
ესტელიის მუნიციპალიტეტის ოფიციალური საიტი
სქოლიო
ნავარის მუნიციპალიტეტები
ნავარის ქალაქები
Get the Balance Right!

Get the Balance Right! — ინგლისური ელექტრონული ჯგუფ Depeche Mode-ის დისკოგრაფიაში რიგით მეშვიდე სინგლი. იგი გამოიცა ბრიტანეთში, 1983 წლის 31 იანვარს. სიმღერა არ შესულა ჯგუფის რომელიმე სტუდიურ ალბომში, თუმცა მოხვდა კრებულებში People Are People და The Singles 81-85.
სიმღერის ოფიციალურ მუსიკალურ ვიდეოში პირველ სტრიქონებს, რომლებსაც დეივ გეენი ასრულებს, ტუჩებს აყოლებს ალან უაილდერი. სხვადასხვა მიზეზის გამო რეჟისორმა დაუშვა ეს შეცდომა. საბოლოო შედეგით ჯგუფი უკმაყოფილო დარჩა. მუსიკალური ვიდეო კომერციულად არსად გავრცელებულა.
სიმღერების სია
ყველა სიმღერის ავტორია მარტინ გორი, გარდა სიმღერისა The Great Outdoors! (გორი/უაილდერი)
7"
ბრიტანეთი: Mute / 7Bong2
12"
ბრიტანეთი: Mute / 12Bong2
ბრიტანეთი: Mute / L12Bong2 (შეზღუდული გამოცემა)
აშშ: Sire / 0-29704
კომპაქტ დისკი
ბრიტანეთი: Mute / CDBong2
გამოიცა 1991 წლის 25 ნოემბერს, შეტანილია სინგლების #2 ყუთში.
აშშ: Sire/Reprise 40295-2
გამოიცა 1991 წლის 26 ნოემბერს, შეტანილია სინგლების #2 ყუთში.
აშშ: Reprise CD BONG 2 (R2 78890A)
გამოიცა 2004 წლის 30 მარტს, შეტანილია სინგლების #2 ყუთში.
რესურსები ინტერნეტში
ინფორმაცია სინგლის შესახებ ჯგუფის ოფიციალურ საიტზე
1983 წლის სინგლები
Depeche Mode-ის სიმღერები
აგარაკი (სიუნიქი)

აგარაკი (სიუნიქი)
აგარაკი — სოფელი სომხეთში, სიუნიქის პროვინციაში. მდებარეობს ზღვის დონიდან 1 025 მეტრზე. 2008 წლის მონაცემებით, მოსახლეობა 183 ადამიანს შეადგენდა, სიმჭიდროვე 11 ადამიანი კმ²-ზე. ფართობი 16.6 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
სქოლიო
სიუნიქის პროვინციის სოფლები
პუშკინის რაიონი (სანქტ-პეტერბურგი)

პუშკინის რაიონი (სანქტ-პეტერბურგი)
პუშკინის რაიონი — სანქტ-პეტერბურგის ერთ-ერთი რაიონი. მდებარეობს ქალაქის სამხრეთ ნაწილში. შეიქმნა 1938 წელს. რაიონის სახელი მომდინარეობს ქალაქ პუშკინის სახელიდან, რადგან სწორედ ამ ქალაქში მდებარეობს რაიონის ადმინისტრაცია. პუშკინის რაიონის შემადგენლობაში 5 მუნიციპალური ერთეულია.
რესურსები ინტერნეტში
Pushkin.ru — პუშკინის რაიონის საინფორმაციო სერვერი: სიახლეები და მოვლენები
პუშკინის რაიონის საინფორმაციო პორტალი
ქალაქ პუშკინის საინფორმაციო პორტალი
სქოლიო
სანქტ-პეტერბურგის რაიონები
Tip of My Tongue

Tip of My Tongue
— ტომი კუიკლის და ჯგუფის The Remo Four ერთობლივი სიმღერა. ჯგუფ The Beatles-ის მიერ ჩაწერილია მისი საკუთარი ვერსია. ჩანაწერი შემორჩენილი არ არის, თუმცა ვერსია, რომელსაც სავარაუდოდ ჯგუფი შეასრულებდა, შეტანილია Bas Muys-ის ალბომში Secret Songs: Lennon & McCartney.
რესურსები ინტერნეტში
The Beatles Bible - ინფორმაცია ჩანაწერებზე
სქოლიო
The Beatles-ის სიმღერები
1963 წლის სიმღერები
ქუნხირთი

ქუნხირთი — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 341 კაცი.
რესურსები ინტერნეტში
Azərbaycan Respublikası Quba Rayon İcra Hakimiyyəti
სქოლიო
ყუბის რაიონის სოფლები
მეიძის ინდუსტრიული რევოლუციის ძეგლები

მეიძის ინდუსტრიული რევოლუციის ძეგლები — ისტორიული ძეგლების დაჯგუფება, რომელმაც მნიშვნელოვანი წვლილი შეიტანა ბაკუმაცუსა და მეიძის ეპოქებში მიმდინარე იაპონიის ინდუსტრიალიზაციაში, წარმოადგენს იაპონიის ინდუსტრიული მემკვიდრეობის ნაწილს. 2009 წელს, ძეგლები ერთობლივად დასახელდნენ იუნესკოს მსოფლიო მემკვიდრეობის ძეგლების სიის წევრობის კანდიდატად, ii, iii და iv
კრიტერიუმების მიხედვით. საბოლოოდ, მსოფლიო მემკვიდრეობის ძეგლის სტატუსი მათ 2015 წელს, იუნესკოს მსოფლიო მემკვიდრეობის 39-ე სესიაზე მიენიჭა.
სიაში შეტანილია ცხრა ტერიტორია, ოცდაათი ძეგლის შემადგენლობით:
(1) იამაგუტი: ჰაგი
ჰაგის პროტო-ინდუსტრიული ძეგლები და ტოკუგავას ეპოქის კულტურული გარემო; ჰაგი, იამაგუტის პრეფექტურა:
(2) კაგოსიმა: კაგოსიმა
სუსეიკანის პიონერული ქარხნის კომპლექსი; კაგოსიმა, კაგოსიმას პრეფექტურა:
(3) საგა: საგა
მიეცუს გემთსაშენი; საგა, საგას პრეფექტურა:
(4) ივატე: კამაისი
ჰასინოს რკინის მომპოვებელი და სადნობი ძეგლი; კამაისი, ივატეს პრეფექტურა:
(5) ნაგასაკი: ნაგასაკი
ნაგასაკის გემთსაშენი აღჭურვილობა, კუნძულები, სადაც ქვანახშირი მოიპოვება და დაკავშირებული ძეგლები; ნაგასაკი, ნაგასაკის პრეფექტურა:
(6) იამაგუტი: სიმონოსეკი
სიმონოსეკის საბრძოლო ძეგლი და საზღვაო შუქურა; სიმონოსეკი, იამაგუტის პრეფექტურა:
(7) ფუკუოკა: ომუტა; კუმამოტო: არაო, უკი
მიიკეს ქვანახშირის მაღაროები, რკინიგზები და პორტები; ომუტა, ფუკუოკას პრეფექტურა, არაო და უკი, კუმამოტოს პრეფექტურა:
(8) ფუკუოკა: კიტაკიუსიუ
იავატას ფოლადის ქარხანა; კიყაკიუსიუ, ფუკუოკას პრეფექტურა:
(9) სიძოუკა: იძუნოკუნი
იძუს პროტო-ინდუსტრიული ამრეკლავი ღუმელი; იძუნოკუნი, სიძოუკას პრეფექტურა:
იხილეთ აგრეთვე
იუნესკოს მსოფლიო მემკვიდრეობის ძეგლები იაპონიაში
რესურსები ინტერნეტში
UNESCO Tentative List entry
The Modern Industrial Heritage Sites in Kyushu and Yamaguchi
Emergence of Industrial Japan: Kyushu and Yamaguchi
The Modern Industrial Heritage Sites in Kyushu and Yamaguchi
სქოლიო
მსოფლიო მემკვიდრეობის ძეგლები იაპონიაში
მეიძის რესტავრაცია
ვოისლავ შეშელი

ვოისლავ შეშელი (დ. 11 ოქტომბერი, 1954, სარაევო, იუგოსლავია) — სერბი ნაციონალისტი პოლიტიკოსი. რადიკალური პარტიის ლიდერი. ოთხჯერ იყო სერბეთის პრეზიდენტობის კანდიდატი. სერბეთის ვიცე-პრეზიდენტი (1998-2000 წწ.). ქალაქ ზემუნის მერი (1996-1998 წწ.). იურიდიულ მეცნიერებათა დოქტორი.
11 წლის განმავლობაში იმყოფებოდა წინასწარი დაკავების კამერაში ჰააგაში, რადგან ადანაშაულებდა საერთაშორისო ტრიბუნალი ყოფილი იუგოსლავიის საკითხებზე. 2014 წლის 12 ივნისს შეშელი გაათავისუფლეს წინასწარი დაკავების იზოლატორიდან ჯანმრთელობის მდგომარეობის გაუარესების გამო და დაბრუნდა ბელგრადში.
რესურსები ინტერნეტში
ოფიციალური საიტი
სერბი პოლიტიკოსები
სერბეთის ვიცე-პრეზიდენტები
ჩეტნიკები
დაბადებული 1954
დაბადებული 11 ოქტომბერი
ძვ. წ. XXXVII საუკუნე

ძვ. წ. XXXVII საუკუნე
საუკუნის უმნიშვნელოვანესი მოვლენები
საუკუნის უმნიშვნელოვანესი მოღვაწენი
ძვ. წ. XXXVII საუკუნე
Divan of the Abkhazian Kings

Divan of the Abkhazian Kings
The Divan of the Abkhazian Kings (which is often translated as the Chronicles of the Abkhazian Kings) is a short medieval document composed in Georgian in the late 10th or early 11th century. It has come down to us as a 15th-century copy. The text was first studied and published by the Georgian scholar Ekvtime Takaishvili. It has also been translated into English and Russian.
It is usually attributed to the first king of all-Georgia, Bagrat III, who began his reign as the Abkhazian king in 978. Somewhat of a manifesto, this document may have been issued by Bagrat, a representative of the new dynasty of the Bagrationi, in support of his rights to the Abkhazian throne.
The Divan lists 22 successive rulers from Anos to Bagrat, and styles each of them as “king” (Georgian: mepe) (though until the mid-780s they functioned as the archons under the Byzantine authority). The text does provide the information about the family relationships among these rulers as well as the duration of the last 11 kings’ reigns, but lacks chronology. The two kings of the Shavliani clan (878–887) are omitted probably because they were regarded as usurpers. The dates and achievements of the most of the early Abkhazian rulers remain conjectural.
The names below are given in original transliteration. The dates are as per Prince Cyril Toumanoff and other modern scholars.
Anos (ანოს) (c. 510–530)
Ghozar (ღოზარ) (c. 530–550)
Istvine (ისტვინე) (c. 550–580)
Phinictios (ფინიქტიოს) (c. 580–610)
Barnucius (ბარნუკ) (c. 610–640)
Demetrius I (დემეტრე) (c. 640–660)
Theodosius I (თეოდოს) (c. 660–680)
Constantine I (კონსტანტინე) (c. 680–710)
Theodor (თეოდორ) (c. 710–730)
Constantine II (კონსტანტინე) (c. 730–745)
Leon I (ლეონ) (c. 745–767)
Leon II (ლეონ) (c. 767–811)
Theodosius II (თეოდოს) (c. 811–837)
Demetrius II (დემეტრე) (c. 837–872)
George I (გიორგი) (c. 872–878)
Bagrat I (ბაგრატ) (c. 887–898)
Constantine III (კონსტანტინე) (c. 898–916)
George II (გიორგი) (c. 916–960)
Leon III (ლეონ) (c. 960–969)
Demetrius III (დემეტრე) (c. 969–976)
Theodosius III (თეოდოსი) (c. 976–978)
Bagrat III (ბაგრატი) (978–1014)
See also
The Georgian Chronicles
Conversion of Kartli (chronicle)
References
S. H. Rapp, Studies In Medieval Georgian Historiography: Early Texts And Eurasian Contexts, Peeters Bvba (September 25, 2003) pages 144, 230-237, 481-484
Georgian chronicles
Kings of Abkhazia
10th-century history books
Regnal lists
Turris ambages

Turris ambages is a species of sea snail, a marine gastropod mollusk in the family Turridae, the turrids.
Description
The length of the shell varies between 20 mm and 31 mm
Distribution
This marine species occurs off KwaZulu-Natal (South Africa), Mozambique and the Philippines.
References
Kilburn R.N., Fedosov A.E. & Olivera B.M. (2012) Revision of the genus Turris Batsch, 1789 (Gastropoda: Conoidea: Turridae) with the description of six new species. Zootaxa 3244: 1-58.
Steyn, D. G.; Lussi, M. (2005). Offshore Shells of Southern Africa: A pictorial guide to more than 750 Gastropods. Published by the authors. pp. i–vi, 1–289.
External links
Barnard, K. H. (1958). Contributions to the knowledge of South African marine Mollusca. Part I. Gastropoda: Prosobranchiata: Toxoglossa. Annals of the South African Museum. 44(1): 73-163
Kilburn, R.N. (1983) Turridae (Mollusca: Gastropoda) of southern Africa and Mozambique. Part 1. Subfamily Turrinae. Annals of the Natal Museum, 25, 549–585.
ambages
Gastropods described in 1958
Conticosta petilinus

Conticosta petilinus — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
Қә

Қә, қә ([ქჿ] — წარმოითქმება, როგორც „ქუ“) — კირილური დამწერლობის დიგრაფი. ის თანხმოვანია. გამოიყენება აფხაზურ ენაში.
დამატებითი ინფორმაცია
აღნიშნული დიგრაფი გამოიყენება შემდეგ ენებში:
ლიტერატურა
ლ. ავიძბა, ე. კოკოსკერია, „აფხაზური ზეპირმეტყველების გაკვეთილები“ / თსუ-ს გამოცემა, თბ., 2014
რესურსები ინტერნეტში
აფხაზური კლავიატურა
კირილური დიგრაფები
სპიროს კიპრიანუ

სპიროს კიპრიანუ (დ. 28 ოქტომბერი, 1932, ლიმასოლი, კვიპროსი — გ. 12 მარტი, 2002, ნიქოზია) — კვიპროსელი პოლიტიკოსი, ქვეყნის პრეზიდენტი 1977-1988 წლებში და პარლამენტის თავმჯდომარე 1976-1977 და 1996-2000 წლებში.
ბიოგრაფია
ეკონომიკური და პოლიტიკური განათლება მიიღო ლონდონში. იქვე დაიწყო თავისი პოლიტიკური კარიერა, ჩამოაყალიბა დიდ ბრიტანეთში კვიპროსელ სტუდენტთა გაერთიანება და გახდა მისი პირველი პრეზიდენტი. 1950-იან წლებში აქტიურად მონაწილეობდა კვიპროსის დამოუკიდებლობისათვის ბრძოლაში. 1952 წლიდან მტავარეპისკოპოს მაკარიოს III-ის მდივანია.
1960-1972 წლებში კვიპროსის იუსტიციისა და საგარეო საქმეთა მინისტრის თანამდებობა უკავია. ამ პერიოდში, 1967 წლის აპრილ-დეკემბერში იყო ევროპის საბჭოს საგარეო საქმეთა მინისტრების კომიტეტის თავმჯდომარე. 1976 წელს დააარსა კვიპროსის დემოკრატიული პარტია, რომელმაც იმავე წელს გამართულ საპარლამენტო არჩევნებში მიიღო 21 ადგილი 35-დან, რის შემდეგაც გახდა პარლამენტის თავმჯდომარე.
1977 წლის 3 აგვისტოს, პრეზიდენტ მაკარიოს III-ის გარდაცვალების შემდეგ გახდა პრეზიდენტის მოვალეობის შემსრულებელი. 1978 წლის 28 თებერვალს აირჩიეს რესპუბლიკის პრეზიდენტად. კვლავ აირჩიეს 1983 წელს. 1988 წელს დამარცხდა გეორგიოს ვასილიუსთან.
1996 წელს კვლავ პარლამენტის თავმჯდომარეა. 2000 წელს გადადგა თანამდებობიდან და მალევე დაიღუპა სიმსივნისაგან.
იყო დაოჯახებული, ჰყავდა ორი შვილი. მათგან ერთ-ერთი, მარკოს კიპრიანუ აქტიურადაა ჩართული პოლიტიკაში და 2003-2004 წლებში იყო კვიპროსის ფინანსთა მინისტრი, ხოლო 2008-2011 წლებში კვიპროსის საგარეო საქმეთა მინისტრი.
იხილეთ აგრეთვე
კვიპროსის პრეზიდენტი
რესურსები ინტერნეტში
Spyros Kyprianou, 69, Former President of Cyprus, Dies
კვიპროსის პრეზიდენტები
კვიპროსის პარლამენტის თავმჯდომარეები
კვიპროსის საგარეო საქმეთა მინისტრები
დაბადებული 28 ოქტომბერი
დაბადებული 1932
გარდაცვლილი 12 მარტი
გარდაცვლილი 2002
Camponotus victoriae

Camponotus victoriae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ბელი-გოროდი

ბელი-გოროდი — ციხესიმაგრე, მოსკოვის დაცვის მესამე სარტყელი. მდინარე მოსკოვის მარცხენა ნაპირიდან ემიჯნებოდა კრემლსა და კიტაი-გოროდს. ააგეს 1585–1593 წლებში. ციხესიმაგრე თეთრი ქვითა (აქედან სახელწოდება „თეთრი ქალაქი“) და აგურით იყო ნაშენი, ზოგიერთი წყაროს მიხედვით, თეთრად შელესილიც უნდა ყოფილიყო. თანამედროვეებს იგი ერთ-ერთ უმტკიცეს სიმაგრედ მიაჩნდათ მთელ ევროპაში. ბელი-გოროდი უმნიშვნელოვანესი არქიტექტურული ნაგებობაც იყო, რომელიც ამკობდა მოსკოვს. XVIII საუკუნის 70-80-იან წლებში ბელი-გოროდი სიძველის გამო დაშალეს და მის ადგილას ბულვარები გააშენეს. ბელი-გოროდი ეწოდებოდა აგრეთვე (უმთავრესად XVII საუკუნეში) კიტაი-გოროდსა და ბელი-გოროდს შორის მდებარე რაიონს.
ლიტერატურა
მოსკოვის ისტორიული ადგილები და რაიონები
რუსეთის ციხესიმაგრეები
ბაღის ქონდარი

ბაღის ქონდარი — ერთწლოვანი მცენარე ტუჩოსანთა ოჯახისა.
გავრცელებულია სამხრეთ ევროპაში, ყირიმში, თურქეთში, შუა აზიაში. ფესვი წვრილია, სწორი, თითქმის ცილინდრული, სიგრძე 10-15 სმ. ღეროს სიგრძეა 15-30 სმ. ფოთლები ხაზობრივია ან ხაზობრივ-ლანცეტური, სიგრძით 1,5-2,5 სმ. ყვავილობს ივლის-ოქტომბერში.
რესურსები ინტერნეტში
ბაღის ქონდარი
ტუჩოსანნი
ვილემ ბარენცი

ვილემ ბარენცი (დ. 1550, ამსტერდამი — გ. 20 ივლისი, 1597, კუნძული ახალი მიწა) — ნიდერლანდელი ზღვაოსანი.
ისტორია
1594-1597 წლებში სამჯერ იმოგზაურა ჩრდილოეთ ყინულოვან ოკეანეში ატლანტის ოკეანიდან წყნარ ოკეანეში ჩრდილო-აღმოსავლეთ გასასვლელის მოსაძებნად. 1596-1597 წლებში ექსპედიციამ მეორედ აღმოაჩინა დათვისა და შპიცბერგენის კუნძულები. გაუვალი ყინულების გამო ექსპედიცია იძულებული გახდა გამოსაზამთრებლად კუნძული ახალი მიწის ჩრდილო-აღმოსავლეთ სანაპიროზე დარჩენილიყო. ბარენცმა შეადგინა ახალი მიწის რუკა, პირველმა ჩაატარა მეტეოროლოგიურ დაკვირვებათა წლიური ციკლი, გაზომა ზღვის სიღრმე გემის კურსის გასწვრივ; ამ ზღვას შემდგომ მისი სახელი ეწოდა. ბარენცის სახელს ატარებს აგრეთვე კუნძული შპიცბერგენის არქიპელაგში, დაბა და ნავსადგური ბარენცბურგი კუნძულ დასავლეთ შპიცბერგენზე.
ლიტერატურა
ნიდერლანდელი მკვლევარები
დაბადებული 1550
გარდაცვლილი 20 ივლისი
გარდაცვლილი 1597
Kürkənd, Nakhchivan

Kürkənd, Nakhchivan
Kürkənd (also, Kyurkend, Kurkend; until 2003, Kürdkənd, Kyurdkend, and Kyurtkend) is a village and municipality in the Sharur District of Nakhchivan Autonomous Republic, Azerbaijan. It is located in the 1 km away from the international railway of Azerbaijan, 3 km in the south-west from the district center, on the Sharur plain. Its population is busy with grain-growing, vegetable-growing and animal husbandry. There are secondary school, library and a medical center in the village. It has a population of 876.
Etymology
The name of the village was made out from component of the words of kürd (ethnonym) and kənd (village), means "the village of Kurds". It was registered in Kürtkənd version in 1933. Since 2003, the name of the village was officially registered as Kürkənd.
References
Populated places in Sharur District
ადათი

ადათი (ჩვეულება) — ჩვეულებრივი, შარიათისაგან განსხვავებული დაუწერელი კანონ-სამართალი ისლამის აღმსარებელ ხალხებში. მომდინარეობს გვაროვნული წესწყობილებიდან. აწესრიგებს საზოგადოების ცხოვრების მრავალ მხარეს (სათემო მართვა-გამგებლობა, საოჯახო ურთიერთობანი, სასისხლო კონფლიქტები და ა. შ.). ადათი დაუწერელი ნორმაა, რომელმაც სავალდებულო ძალა მოიპოვა ხანგრძლივი და მრავალგზისი გამოყენების შედეგად. იგი ვიწრო ადგილობრივი მნიშვნელობისაა (ზოგჯერ სოფლების მიხედვითაც კი განსხვავდება). ადათი იცვლებოდა საზოგადოების განვითარების კვალდაკვალ, ძირითადად თემისა და ადათური სასამართლოების გადაწყვეტილებათა საფუძველზე.
ისლამის ხანაში ადათი დაუპირისპირდა შარიათს. როგორც არაბული კულტურის ნაწილმა, გავლენა მოახდინა ისლამის სამართლებრივი სისტემის ჩამოყალიბებაზე, თუმცა კი მუსლიმანური სამართლის ოფიციალურ წყაროდ არ ითვლება. ისლამმა დაუშვა და შეიწყნარა ზოგი ადათისა, რომელიც არ ეწინააღმდეგებოდა შარიათს და ავსებდა მის ხარვეზებს. ზოგან, მაგალითად, კავკასიის მთიელებს შორის, ადათმა შარიათზე მეტი ავტორიტეტიც კი შეინარჩუნა. თავის მხრით, ადათმაც განიცადა შარიათის გავლენა.
ტერმინი „ადათი“ ქართულ მეტყველებასა და ლიტერატურაში „წესის“ და „ჩვეულების“ სინონიმად შემოვიდა. საბჭოთა ხელისუფლების პირველ წლებში მას კანონმდებლობაშიც ხმარობდმენ. ამგამად ქართულში „ადათისა“ და „ადათობრივი სამართლის“ ნაცვლად მკვიდრდება ტერმინები „ჩვეულება“ და „ჩვეულებითი სამართალი.“
ლიტერატურა
ისლამი
არაბული სიტყვები და ფრაზები